als_Latn dik_Latn tur_Latn
Projekti Pacinno
Qëllimi i projektit PACINNO është krijimi i një platforme për bashkëpunimin në hulumtim dhe inovacion për gjithë rajonin e Adriatikut. Synohet krijimi i një sistemi të ri rajonal, ku institucionet publike dhe private mund të ndërveprojnë dhe integrojnë përpjekjet dhe burimet e tyre për të favorizuar rezultate inovative përgjatë rajonit edhe mbas përfundimit të këtij projekti. Ky projekt do të ndihmojë në zhvillimin e urave të reja midis aktiviteteve kërkimore dhe shkencore, të ndërmarra në institucione akademike, dhe sistemit ekonomik. Më në përgjithësi, PACINNO, synon të kapërcejë pengesat kryesore në zhvillimin ekonomik të vendeve të Adriatikut. Për të arritur këtë gjë synohet stimulimi i krijimit dhe zhvillimit të sektorëve të rinj ekonomik dhe kompanive në rajonin e Adriatikut si edhe zhvillimi i SME-ve ekzistuese në kompani më konkurruese.
Në veçanti, në anën kërkimore, PACINNO do të kryejë sondazhe me qëllim a) identifikimin e aktorëve dhe aktiviteteve inovative në rajon; b) matjen e potencialit të inovacionit në nivel lokal – si dhe c) ofrimi i një harte të plotë të sistemeve kombëtare të inovacionit dhe politikave të implementuara. Ky set me politikat e rekomanduara do t’u vihet në dispozicion palëve të interesuara qofshin këto publike apo private dhe politikëbërësve të rajonit.
Për më shumë informacion vizitoni:
als_Latn als_Latn als_Latn als_Latn